ആസിഫ് അലിയുടെ നായികയായി ഐശ്വര്യ ലക്ഷ്മി എത്തുന്ന വിജയ് സൂപ്പറും പൌർണമിയും എന്ന ചിത്രത്തിൻറെ ട്രൈലർ എത്തി . ആസിഫ് അലിക്ക് ഏറെ പ്രതീക്ഷ നൽകുന്ന ചിത്രമാണ് വിജയ് സൂപ്പറും പൌർണമിയും . നാടൻ വേഷത്തിലാണ് ആസിഫ് എത്തിയിരിക്കുന്നത് . ജിസ് ജോയ്ക്കൊപ്പമുള്ള ആസിഫ് അലിയുടെ മൂന്നാം ചിത്രം എന്ന പ്രത്യേകതയും വിജയ് സൂപ്പറും പൌർണമിയ്ക്കുമുണ്ട് . ബൈസിക്കിൾ തീവ് സ് , സൺഡേ ഹോളിഡേ തുടങ്ങിയവയാണ് ആദ്യ രണ്ട് ചിത്രങ്ങളും . ന്യൂ സൂര്യ ഫിലിംസി ൻറെ ബാനറിൽ എ . കെ സുനിലാണ് വിജയ് സൂപ്പറും പൌർണമിയും നിർമിച്ചിരിക്കുന്നത് . സിദ്ദിഖ് , ദേവൻ , കെ . പി . എ . സി ലളിത , ബാലു വർഗീസ് തുടങ്ങി വൻ താരനിര തന്നെ ചിത്രത്തിൽ അണിനിരക്കുന്നുണ്ട് . രെണഡിവയാണ് ചിത്രത്തിന് ഛായാഗ്രഹണം ഒരുക്കിയിരിക്കുന്നത് .